กฎสำนักนายกรัฐมนตรีกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๓๒)------------- อาศัยอำนาจตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้ดังต่อไปนี้ ข้อ๑ ให้ยกเลิกความใน (๕) ของข้อ ๓ แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๒๗)และให้ใช้ความต่อไปนี้แทน "(๕)อินทธนูขนาดกว้าง ๔ เซนติเมตร ยาวตามความยาวของบ่า พื้นกำมะหยี่สีดำ ติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุธพ่าห์ อินทธนูมีลวดลายดังต่อไปนี้ ก)ข้าราชการกลาโหมพลเรือนเทียบตำแหน่งตั้งแต่ผู้บังคับการกรม ผู้บังคับหมวด หรือหมู่เรือรบ หรือผู้บังคับกองบินใหญ่ขึ้นไปและได้รับเงินเดือนขั้นต่ำของยศพันเอกนาวาเอก หรือนาวาอากาศเอกขึ้นไปมีแถบสีทองกว้างครึ่งเซนติเมตรเป็นขอบและปักดิ้นสีทองลายช่อชัยพฤกษ์ยาวตลอดส่วนกลางของอินทธนู ข)ข้าราชการกลาโหมพลเรือนเทียบตำแหน่งผู้บังคับกองพัน ผู้บังคับการเรือชั้น ๑หรือชั้น ๒ หรือต้นเรือชั้น ๑ หรือ ผู้บังคับกองบินน้อยและได้รับเงินเดือนขั้นต่ำของยศพันตรี นาวาตรี หรือนาวาอากาศตรีขึ้นไป มีแถบสีทองกว้าง ๑ เซนติเมตรเป็นขอบและปักดิ้นสีทองลายช่อชัยพฤกษ์มีดอก ๓ ดอกเรียงตามส่วนยาวของอินทธนูไม่เกิน ๓ ใน ๔ ส่วนของอินทธนู ค)ข้าราชการกลาโหมพลเรือนเทียบตำแหน่งผู้บังคับกองร้อย ผู้บังคับการเรือชั้น ๓ ต้นเรือชั้น ๒ นายกราบ หรือผู้บังคับฝูงบิน และได้รับเงินเดือนขั้นต่ำของยศร้อยเอกเรือเอก หรือเรืออากาศเอกขึ้นไป มีแถบสีทองกว้าง ๑เซนติเมตรเป็นขอบและปักดิ้นสีทองลายช่อชัยพฤกษ์ มีดอก ๒ ดอกเรียงตามส่วนยาวของอินทธนูไม่เกินครึ่งหนึ่งของอินทธนู ง)ข้าราชการกลาโหมพลเรือนเทียบตำแหน่งผู้บังคับหมวด ต้นเรือชั้น ๓ หรือผู้บังคับหมวดบินและได้รับเงินเดือนขั้นต่ำของยศร้อยตรีเรือตรี หรือเรืออากาศตรีขึ้นไป มีแถบสีทองกว้าง ๑ เซนติเมตร เป็นขอบและปักดิ้นสีทองลายช่อชัยพฤกษ์มีดอก ๑ ดอก ไม่เกิน ๑ ใน ๔ ส่วนของอินทธนู จ)ข้าราชการกลาโหมพลเรือนเทียบตำแหน่งผู้บังคับหมู่หรือนายตอน ที่ได้รับเงินเดือน ตั้งแต่ ๔๖ บาทขึ้นไปมีแถบสีทองกว้างครึ่งเซนติเมตรเป็นขอบ ฉ)ข้าราชการกลาโหมพลเรือนเทียบตำแหน่งผู้บังคับหมู่หรือนายตอน ที่ได้รับเงินเดือนต่ำกว่า ๔๖ บาทมีแถบสีทองกว้างครึ่งเซนติเมตรขวางกลาง ส่วนผู้ที่ได้รับเงินเดือนต่ำกว่าขั้นต่ำที่กำหนดไว้ข้างต้นถ้าเงินเดือนที่ได้รับเทียบได้กับตำแหน่งใด ก็ให้แต่งในตำแหน่งนั้น" ข้อ๒ ให้ยกเลิกความใน (๒) ของข้อ ๗ แห่งกฎดังกล่าวแล้ว และให้ใช้ความต่อไปนี้แทน "(๒)เสื้อเชิตคอพับแขนยาวข้อมือรวบ มีดุมข้างละ ๒ดุม หรือแขนสั้น สีอนุโลมตามเครื่องแบบสีของเครื่องแบบปรกติที่ปกคอพับด้านหน้าติดเครื่องหมายสังกัดทั้งสองข้าง มีกระเป๋าเย็บติดภายนอกตอนอกเสื้อทั้งสองทั้งสองข้าง ๆละกระเป๋า มีแถบตรงกึ่งกลางกระเป๋าตามทางดิ่งมีใบปกกระเป๋ารูปมนชายกลางแหลมขัดดุมกระเป๋าข้างละ ๑ ดุม กับมีอินทธนูสีเดียวกับเสื้อเย็บเป็นแผ่นสี่เหลี่ยมเรียวจากทางด้านไหล่ไปทางคอติดอยู่เหนือบ่าทั้งสองข้างด้านทางไหล่กว้าง ๔ เซนติเมตร เย็บติดกับตะเข็บเสื้อด้านทางคอกว้าง ๓ เซนติเมตร ปลายมน ขัดดุมขนาดเล็ก อินทธนูมีลักษณะดังต่อไปนี้ ข้าราชการกลาโหมพลเรือนที่จะแต่งได้อย่างในข้อ ๓ (๕) ก) มีแถบกว้าง ๓ เซนติเมตร ติดทางต้นอินทธนู ๑ แถบและแถบกว้าง ๑ เซนติเมตรติดเรียงถัดไปอีก ๑ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑เซนติเมตร ข้าราชการกลาโหมพลเรือนที่จะแต่งได้อย่างในข้อ๓ (๕)ข) มีแถบกว้าง ๑ เซนติเมตร ๓ แถบ แถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตร ข้าราชการกลาโหมพลเรือนที่จะแต่งได้อย่างในข้อ๓ (๕)ค) มีแถบกว้าง ๑ เซนติเมตร ๒ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน๑ เซนติเมตร ข้าราชการกลาโหมพลเรือนที่จะแต่งได้อย่างในข้อ๓ (๕)ง) มีแถบกว้าง ๑ เซนติเมตร ๑ แถบ ขมวดเป็นวงกลมขนาดวัดเส้นผ่าศูนย์กลางวงใน๑ เซนติเมตร ข้าราชการกลาโหมพลเรือนที่จะแต่งได้อย่างในข้อ๓ (๕)จ) มีแถบกว้าง ๕ มิลลิเมตร ๒ แถบ แถบบนขมวดเป็นวงกลมขนาดวัดเส้นผ่าศูนย์กลางวงใน ๕ มิลลิเมตร ข้าราชการกลาโหมพลเรือนที่จะแต่งได้อย่างในข้อ๓ (๕)ฉ) มีแถบกว้าง ๕ มิลลิเมตร ๑ แถบ ขมวดเป็นวงกลมขนาดวัดเส้นผ่าศูนย์กลางวงใน๕ มิลลิเมตร สำหรับข้าราชการกลาโหมพลเรือนวิสามัญเฉพาะแถบที่ขมวดเป็นวงกลมนั้นให้ขมวดเป็นรูปสี่เหลี่ยม แถบดังกล่าวมาแล้วนี้ให้ใช้สีเหลืองตามตัวอย่างการประดับแถบให้ประดับตามขวางที่ต้นอินทธนู แถบต้นที่สุดให้ห่างจากต้นอินทธนู ๕มิลลิเมตร แถบต่อๆ ไป เว้นระยะห่างกัน ๕ มิลลิเมตร อนึ่งการสวมเสื้อนี้ให้สอดชายล่างของเสื้ออยู่ภายในกางเกง" ข้อ๓ ให้แก้คำว่า "หน้าหมวด" ในข้อ ๘ แห่งกฎดังกล่าวแล้ว เป็น"หมวก" ข้อ๔ ให้เพิ่มความต่อไปนี้เป็นวรรค ๒ ของข้อ ๑๐ แห่งกฎดังกล่าวแล้ว "ส่วนการที่จะแต่งเมื่อใดโดยเงื่อนไขอย่างใด ให้เป็นไปตามข้อบังคับสำนักนายกรัฐมนตรี" ข้อ๕ ข้าราชการกลาโหมพลเรือนผู้ใดมีสิทธิแต่งเครื่องแบบสูงกว่าที่กำหนดไว้ในกฎนี้อยู่ก่อนวันใช้กฎนี้ ให้คงแต่งได้ตามชั้นเดิมต่อไป กฎให้ไว้ณ วันที่ ๒๖ ตุลาคม พุทธศักราช ๒๔๘๖ จอมพล ป.พิบูลสงคราม นายกรัฐมนตรี[รก.๒๔๘๖/๕๙/๑๖๐๙/๒ พฤศจิกายน ๒๔๘๖]